అమృతా షేర్-గిల్
అమృతా షేర్-గిల్ (Amrita Sher-Gil) (30 జనవరి 1913 - 5 డిసెంబరు 1941) 20వ శతాబ్దానికి ప్రముఖ భారతీయ చిత్రకారిణి. అమృత తండ్రి పంజాబీ, తల్లి హంగేరీ యూదు. అమృత భారతదేశపు ఫ్రీడా కాహ్లోగా వ్యవహరించబడినది. (ఫ్రీడా కాహ్లో మెక్సికన్ చిత్రకారులు.) భారతదేశంలో అత్యంత ఖరీదైన పెయింటింగ్ లను చిత్రీకరించిన మహిళా చిత్రకారులు అమృతాయే.
మంజుల్ భార్గవ
మంజుల్ భార్గవ (జననం: 08-08-1974) ఒక ఇండియన్ కెనడియన్ అమెరికన్ గణిత శాస్త్రవేత్త. సియోల్ లో జరిగిన అంతర్జాతీయ గణిత కాంగ్రెస్-2014లో 13-08-2014 న ఇతను గణిత నోబెల్ పురస్కారంగా పిలుచుకొనే "ఫీల్డ్స్ మెడల్"ను అందుకున్నాడు. గణిత శాస్త్రంలో అసమాన ప్రతిభ చూపిన వారికి ఈ ఫీల్డ్స్ మెడల్ లభిస్తుంది, దీని విజేత వయస్సు 40 సంవత్సరాలు దాటకూడదు, నాలుగు సంవత్సరాలకి ఒకసారి మాత్రమే ఈ బహుమతిని ఇస్తారు. సంఖ్యా జ్యామితిలో శక్తిమంతమైన కొత్త విధానాలను అభివృద్ధి పరచినందుకు ఫీల్డ్స్ మెడల్ పురస్కారం భార్గవకు దక్కింది. ఈయన చిన్న శ్రేణి వలయాలను లెక్కించడానికి, దీర్ఘవృత్తాకార వంపుల సరాసరి శ్రేణి అవధిని నిర్ధరించడానికి సంఖ్యా జ్యామితిలో ఈ శక్తిమంతమైన కొత్త విధానాలను ఉపయోగించాడు. గణిత శాస్త్రంలో అపార నైపుణ్యమున్న ఇతను అనేక ప్రపంచస్థాయి బహుమతులను సొంతం చేసుకున్నాడు.